כמה שעות לוקח לסיים את המשחק?
2
יותר מעשור עבר מאז יציאת המשחק המקורי לקונסולת הפלייסטיישן 2, ועבור כל מי ששיחק במשחק המקורי והוא טבוע בליבו כקלאסיקה, המשחק החדש יהיה, רוב הסיכויים, תוספת נהדרת לזכרון המתוק. הגראפיקה המעודכנת והמרשימה למדי הופכת אותו למשחק יפהפה, עם אקשן סוחף ודי בלתי נתפס ביחס לתקופה בה הוא שוחרר. כל מי שטרם התנסה במשחק המקורי, ואין לו איזושהי ערגה לאותה תקופה של משחקים, עלול לגלות משחק שאולי נראה עדכני, אבל מרגיש מיושן בו זמנית. המשחקיות הבעייתית והרפטטיבית מעט מוכיחה כי לעיתים רימייק צריך להיות קצת יותר מעדכון גראפי, במיוחד אם הוא מנסה לקלוע גם לטעמם של אלו שטרם התנסו בו. כל בעיות השליטה והאורך הקצר של המשחק מצליחות להעיב רק מעט על החוויה הכללית של המשחק, שהיא די חווייתית ובלתי נתפסת בגודלה. אם אתם מחפשים משחק מרשים גראפית אבל לא מורכב במיוחד מבחינת משחקיות, זה אחד המשחקים שכדאי לכם להשיג לפלייסטיישן 4 שלכם. רק אל תשכחו ללטף את אגרו. היא סוסה טובה.
משך הזמן הדרוש לסיום המשחק הוא 2 שעות.